Ի՞նչ նկատի ունի աջակցություն ասելով՝ Սերժ Սարգսյանը չի մանրամասնել: Գուցե ֆինանսական շահավետ աջակցություն, գուցե Արցախի հարցում միջամտություն, կամ հենց օգնություն Արցախին՝ որպես կայացած միավորի: Ենթադրությունների մի ամբողջ շարք կարելի է շարադրել: Բայց մի բան ակնհայտ է: Բավական չէ միայն խոսել Արցախի խնդրի խաղաղ լուծման մասին ու ոչինչ չանել: Անհասկանալի է ստեղծել տարատեսակ խաղաղարար առաքելություն ու կենաց-բաժակաճառ հիշեցնող խոսքեր ասել: Կամ դրանք պետք է այնքան ազդեցիկ լինեն, որ զսպեն հակառակորդին կամ խոսքերի փոխարեն ուղղակի խոստովանեն իրենց անզորությունն ու կիսաձևակ գոյությունը: Գոնե այդպես կհասկանանք, որ խնդրի լուծման բանալին մեր ձեռքում է, և, Աստված մի արասցե, եթե ելքը միայն «Իսկանդերն» է, ուրեմն ինչպես հայտարարեց Սերժ Սարգսյանը՝ աչքներս էլ չենք թարթի այն զարկելիս: